James Randi
James Randi [ˈd͡ʒeɪmz ˈrændi] (rođeno ime Randall James Hamilton Zwinge; scensko ime The Amazing Randi) (Toronto, 7. kolovoza 1928 - 2020.), kanadsko-američki mađioničar i znanstveni skeptik. Baveći se i dovodeći u pitanje mnoge paranormalne i pseudoznanstvene tvrdnje, s Paulom Kurtzom je 1976. osnovao Odbor za znanstvenu istragu tvrdnji o paranormalnom (CSICOP), a 1996. Obrazovnu zakladu Jamesa Randija (JREF). Karijeru je počeo pod scenskim imenom »The Amazing Randi« (engl.: čudesni Randi) i potom većinu svojeg vremena odlučio posvetiti istrazi paranormalnih, okultnih i supranaturalnih tvrdnji koje kolektivno naziva »woo-woo« (engl.: bau-bau). Sa 60 godina umirovio se od prakticiranja magije, a sa 87 od JREF-a.

Iako često označen kao »demistifikator«, Randi je izjavio da mu se ne sviđaju konotacije tog naziva i radije se opisuje kao »istražitelj«. Pisao je o paranormalnim fenomenima, skepticizmu i povijesti magije. Bio je čest gost u The Tonight Show Starring Johnny Carson, a povremeno je gostovao u televizijskom programu Penn & Teller: Bullshit!

Prije njegova umirovljenja JREF je bio pokrovitelj paranormalnog izazova od jednog milijuna dolara, u kojem je nagradu od 1 000 000 USD nudio izabranim prijaviteljima koji su mogli demonstrirati dokaz za ikakvu paranormalnu, supranaturalnu ili okultnu silu ili događaj pod testnim uvjetima o kojima su se usuglasile obje strane. Paranormalni izazov je 2015. službeno okončan od JREF-a. Zaklada nastavlja dodjeljivati grantove neprofitnim grupama koje potiču kritičko mišljenje i svjetonazor zasnovan na faktima.

Rani život 

Randi je rođen 7. kolovoza 1928. u Torontu (Ontario, Kanada) kao sin Marie Alice (rođ. Paradis) i Georgea Randalla Zwingea. Ima mlađeg brata i sestru. Magijom se počeo baviti vidjevši Harryja Blackstonea St. i pročitavši konjuracijske knjige tokom 13-mjesečnog boravka u gipsu uslijed biciklističke nesreće. Zbunio je liječnike koji su očekivali da nikad više neće moći hodati. Randi je često izbivao s nastave i sa 17 godina napustio je srednju školu da bi nastupao kao konjurator u putujućem cirkusu. Radio je kao mentalist u lokalnim noćnim klubovima i na torontskoj Kanadskoj nacionalnoj izložbi te pisao za montrealski tabloidni tisak.

U dvadesetima je Randi preuzeo ulogu astrologa da bi pokazao da oni zapravo samo čine jednostavne trikove pa je pod imenom »Zo-ran« kratko pisao astrološku kolumnu u kanadskom tabloidu Midnight jednostavno miješajući stavke iz novinskih astroloških kolumna i lijepeći ih nasumično u svoju kolumnu. U tridesetima je Randi radio u UK, Evropi, filipinskim noćnim klubovima i diljem Japana. Svjedočio je mnogim trikovima koji su bili predstavljeni kao supranaturalni. Među njegovim najranijim iskustvima bilo je gledanje evangelista koji je upotrebljavao verziju tehnike »jedne cedulje unaprijed« da uvjeri crkvenjake u svoje božanstvene moći.

Nagrade i počasti 

 God. 1981. asteroid 3163 Randi nazvan je po Randiju, koji je uvijek bio aktivni amaterski opservator. Njegov interes je poticao njegov prijatelj Carl Sagan.
 God. 1986. stipendija MacArthur Foundationa u iznosu od 273 000 USD dodijeljena je Jameu Randiju za njegove istrage tvrdnji Urija Gellera i TV »iscjeliteljâ vjerom«
 Joseph A. Burton Forum Award Američkog fizičkog društva, 1989.
 Richard Dawkins Award, 2003.
 Philip J. Klass Award, 2007.
 Independent Investigations Group (IIG) dodijelio mu je Nagradu za životno djelo u kolovozu 2007. Prethodni dobitnici bili su Carl Sagan i Harry Houdini.
 Committee for Skeptical Inquiry, In Praise of Reason Award, 2009.
 Izabran za člana Committee for Skeptical Inquiry, 2010.
 Academy of Magical Arts, Lifetime Achievement Fellowship, travanj 2012.
 James Randi je jedan od samo nekoliko članova Magičnog kruga UK kojem je podijeljen najviši red: član Unutarnjeg magičnog kruga sa zlatnom zvijezdom (MIMC).
 Nagrada za životno djelo Američke humanističke asocijacije, lipanj 2012.

Svjetski rekordi 
Randi drže sljedeće Guinnessove svjetske rekorde:
 Pod vodom je u zapečaćenu kovčegu boravio sat i 44 minuta, oborivši rekord Harryja Houdinija od sat i 33 minuta postavljen 5. kolovoza 1926.
 U bloku leda bio je zatvoren 55 minuta.

Vidi još 
 Pigasus Award
 Skeptic's Dictionary Roberta Todda Carrolla
 lista tema okarakteriziranih kao pseudoznanost

Izvori

Eksterni linkovi 

Službeno
 
 
  na websiteu James Randi Educational Foundationa

Članci
 James Randi u Skeptic's Dictionary
 
 

Mediji
 James Randi interview  (svibanj 2009.) iz podcasta s MagicNewswire.com u kojem Randi diskutira o svojoj karijeri u magiji, sukobu s Urijem Gellerom i dr.
 Intervju s Jamesom Randijem (studeni 2007.) u radijskom showu na BSAlert.com gdje Randi diskutira o TV showu Phenomenon NBC-ja, tekućem statusu s Urijem Gellerom i svojim mislima o tome da li društvo postaje više ili manje praznovjerno.
 
 "20 Major Aspects of Liars, Cheats, and Frauds", James Randi

Američki mađioničari
Kanadski mađioničari
Historičari magije
Istražitelji paranormalnog
Američki ateisti
Američki humanisti
Američki skeptici
Kanadski ateisti
Kanadski skeptici
Kritičari alternativne medicine
Religijski skeptici
Ateistički aktivisti
Gej pisci
LGBT mađioničari
LGBT pisci iz Kanade
LGBT pisci iz SAD-a